3.5.2023
RO
Jurnalul Oficial al Uniunii Europene
C 156/31
Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr.
1151/2012 al Parlamentului European și al Consiliului privind sistemele din domeniul calității produselor agricole și alimentare (2023/C 156/06)
Prezenta publicare conferă dreptul de opoziție la cererea de înregistrare în temeiul articolului 51 din Regulamentul (UE) nr.
1151/2012 al Parlamentului European și al Consiliului (1) în termen de trei luni de la data prezentei publicări.
DOCUMENT UNIC
„Sidra da Madeira” Nr.
UE: PGI-PT-02641 — 14.10.2020 DOP ( ) IGP (X) 1.
Denumirea (denumirile) „Sidra da Madeira”
2.
Statul membru sau țara terță Portugalia
3.
Descrierea produsului agricol sau alimentar
3.1.
Tipul de produs Clasa 1.8.
Alte produse enumerate în anexa I la tratat (condimente etc.)
3.2.
Descrierea produsului căruia i se aplică denumirea de la punctul 1 „Sidra da Madeira” este băutura care se obține prin fermentarea sucului natural presat din fructe proaspete din soiuri tradiționale de mere și din alte soiuri de mere (Malus domestica Borkh.) și, uneori, din amestecuri de mere și de pere (Pyrus communis L.), cultivate în mod exclusiv pe insula Madeira.
Această băutură este fabricată conform metodelor de producție tradiționale sau specifice insulei.
Este vorba despre un cidru natural produs exclusiv prin fermentarea sucului obținut prin tăierea, măcinarea, zdrobirea și presarea merelor cultivate la nivel local și, uneori, a perelor, ceea ce înseamnă că conținutul de zahăr și de dioxid de carbon al acestuia este de origine pur endogenă.
De asemenea, acesta poate fi întâlnit sub formă cidru natural carbogazos, care poate deveni efervescent, total sau parțial, prin adăugarea de dioxid de carbon.
În termeni generali, produsul are următoarele caracteristici: tărie alcoolică minimă de 5 % (în volume la 20 °C); conținut de zaharuri fermentabile mai mic de 15 g/l; aciditate totală minimă (în acid malic) de 3 g/l și de până la 10 g/l; aciditate volatilă maximă (exprimată în acid acetic) de 1,8 g/l și conținut maxim total de dioxid de sulf (exprimat în SO2) de 200 mg/l.
În funcție de combinația de specii și de soiuri de fructe utilizate, „Sidra da Madeira” are o culoare care variază de la galben-lămâie strălucitor până la galben-pai, cu reflexe portocalii, cu aspect limpede în cazul în care produsul este filtrat sau cu anumite sedimente în cazul în care nu este filtrat.
Are o aromă proaspătă, autentică, ce dezvăluie un caracter fructat de intensitate medie spre puternică, cu note pronunțate de mere verzi, de mere coapte, de gutui și/sau de citrice, care formează un întreg echilibrat și agreabil.
(1) JO L 343, 14.12.2012, p. 1.